སངས་རྒྱས་ཀྱིས་དེ་བཞིན་དམྱལ་ཁམས་ལ་གཟིགས་ཞིང་།ཐུགས་སུ་དྲི་བཟང་ཕྱུག་གི་སྡོམ་ལ་ཚེ་ཐར་བྱས་པའི་དགེ་བ་དེ་དྲན་པས།ཁོང་གིས་དགེ་བ་འདི་ཆུང་ཡང་དྲི་བཟང་ཕྱུག་དམྱལ་ཡུལ་ལས་སྐྱོབས་དགོས་དགོངས་ནས།གདོང་ཕྱིར་ཕྱོགས་ནས་གཟིགས་སྐབས།སྟབས་ལེགས་པ་ལ།ཞིང་ཁམས་ཀྱི་པད་མའི་གཡུ་འདབ་ཀྱི་སྟེང་ནས་སྡོམ་ཞིག་གིས་དངུལ་གྱི་སྐུད་པ་འཐེན་བཞིན་མཆིས་སོ།།སངས་རྒྱས་ཀྱིས་སྡོམ་སྐུད་དེ་དལ་གྱིས་བསྣམས་ནས་གཡང་ཊི་ལས་མཛེས་པའི་པད་དཀར་གྱི་དབུས་ནས་ཐུར་དུ་དཔྱང་སྟེ་མུན་ཁམས་དམྱལ་བའི་ཡུལ་ཏུ་གཏུགས་པ་བྱས་སོ།།